b'\n_START_ARTICLE_\nLedenik Aletsch\n_START_SECTION_\nTurizem\n_START_PARAGRAPH_\nObmo\xc4\x8dje ledenika Aletsch in nekatere okoli\xc5\xa1ke doline je na seznamu Unescove svetovne dedi\xc5\xa1\xc4\x8dine, zato je za\xc5\xa1\xc4\x8diteno, dejavnosti so ve\xc4\x8dinoma omejene na zunanja obmo\xc4\x8dja. Regija med Belalpom, Riederalpom in Bettmeralpom (ki se imenuje Aletsch regija) v Valaisu omogo\xc4\x8da dostop do spodnjega dela ledenika. Bettmerhorn in Eggishorn sta priljubljena razgledna to\xc4\x8dka in sta dostopna z gondolo. Reka Massa se lahko od leta 2008 pre\xc4\x8dka preko vise\xc4\x8dega mostu in s tem prehaja med levim in desnim delom ledenika._NEWLINE_\xc5\xbdelezni\xc5\xa1ka postaja Jungfraujoch (3450 m) omogo\xc4\x8da neposreden dostop do zgornjega dela ledenika Aletsch, kot tudi do obi\xc4\x8dajne poti na Jungfrau. Ledeni\xc5\xa1ke ture olaj\xc5\xa1ata ko\xc4\x8di Konkordia ali Hollandia._NEWLINE_Na Riederfurka, na 2065 m med Riederalpom in ledenikom, se nahaja zgodovinska Villa Cassel, nekdanja poletna rezidenca \xc5\xa1tevilnih znanih in vplivnih gostov iz sveta politike in financ. Hi\xc5\xa1a je zdaj eden od centrov okoljske organizacije Pro Natura, ki gosti stalno razstavo o obmo\xc4\x8dju.  _NEWLINE_Panorama[edit]_NEWLINE_Tudi na ustju Konkordiaplatz iz vzhoda prite\xc4\x8de majhen, vendar pomemben Gr\xc3\xbcneggfirn (3 km dolga in povpre\xc4\x8dno 600 m \xc5\xa1irok). Ta firn je priklju\xc4\x8den preko ledeni\xc5\xa1kega sedla Gr\xc3\xbcnhornl\xc3\xbccke (3280 m) k ledeniku Fiescher na vzhodu._NEWLINE_Od Konkordiaplatz je ledenik Aletsch \xc5\xa1irok pribli\xc5\xbeno 1,5 km in se premika s hitrostjo 180 m na leto na jugovzhod v smeri doline R\xc3\xb4ne, ki meji na Dreieckhorn na zahodu in Veliki Wannenhorn na vzhodu. Nato naredi velik desni zavoj in je koleno vedno bli\xc5\xbeje jugozahodu, ter te\xc4\x8de skozi rob Eggishorna in Bettmerhorna v dolino R\xc3\xb4ne. Najni\xc5\xbeji del Velikega ledenika Aletsch je ve\xc4\x8dinoma prekrit z nanosi stranskih in srednjih moren. Ledeni\xc5\xa1ko \xc4\x8delo trenutno le\xc5\xbei pribli\xc5\xbeno 1560 m visoko, dale\xc4\x8d pod lokalno gozdno mejo. Iz nje izvira tok reke Massa, ki te\xc4\x8de skozi sotesko in se uporablja za hidroelektrarno. V nadaljevanju te\xc4\x8de skozi zgornjo polovico Briga in na koncu vstopi v R\xc3\xb4no._NEWLINE_Veliki ledenik Aletsch ka\xc5\xbee precej\xc5\xa1enj pokrov ledu. Na Konkordiaplatz je pokrov ledu ve\xc4\x8d kot 900 m debel, bolj kot se premika proti jugu, ve\xc4\x8d ledu se topi in pokrov se postopoma zmanj\xc5\xa1uje na okoli 150 m._NEWLINE_Zna\xc4\x8dilno temno srednjo moreno, ki le\xc5\xbei skoraj v sredi\xc5\xa1\xc4\x8du ledenika, te\xc4\x8de dolgo v dveh pasovih od Konkordiaplatza po celotni dol\xc5\xbeini do ledeni\xc5\xa1kega \xc4\x8dela. Ta srednja morena se zbira iz ledu treh velikih ledenih polj, ki vsa prite\xc4\x8dejo skupaj. Najzahodnej\xc5\xa1a srednja morena je bila imenovana  Kranzbergmor\xc3\xa4ne in vzhodna Trugbergmor\xc3\xa4ne.\n_START_SECTION_\nNastanek in razvoj\n_START_PARAGRAPH_\nLedenik Aletsch je posledica kopi\xc4\x8denja in zbijanja snega. Ledeniki se oblikujejo kjer akumulacija snega in ledu presega sneg in led taline. Kot se sneg in led debelita dose\xc5\xbeeta to\xc4\x8dko, ko se za\xc4\x8dne masa premikati zaradi kombinacije te\xc5\xbee in pritiska zgoraj le\xc5\xbee\xc4\x8dega snega in ledu._NEWLINE_V zadnjih ledeni\xc5\xa1kih obdobjih, je bil ledenik Aletsch veliko ve\xc4\x8dji kot zdaj. Pred 18.000 leti je bil spodnji del grebena med Riederalpom in ledenikom, popolnoma prekrit z ledom. Le vrhovi Bettmerhorn, Eggishorn in Fussh\xc3\xb6rner so bili nad ledenikom. Po pomembnem umiku, je ledenik spet napredoval pred 11.000 leti v zadnji ledeni dobi. Ledenik je dosegel dolino R\xc3\xb4ne in njen led Riederfurka. Ostanki morene so \xc5\xa1e vedno vidni v Aletsch gozdu._NEWLINE_Od zadnje poledenitve se ledenik na splo\xc5\xa1no umika. Leta 1860 je bil ledenik 3 km dlje in raven ledu 200 m vi\xc5\xa1je. _NEWLINE_Kot pri mnogih drugih ledenikih, podatki ka\xc5\xbeejo velik dolgoro\xc4\x8dnej\xc5\xa1i trend umikanja.  Ledenik Aletsch se je umaknil za 3,2 km od leta 1870, vklju\xc4\x8dno 1,3 km od leta 1980. Zapisan umik 114,6 metrov se je zgodil samo v letu 2006.\n_START_SECTION_\nFototermin\n_START_PARAGRAPH_\n18. avgusta 2007 je fotograf Spencer Tunick uporabil na stotine golih ljudi za "\xc5\xbeivo skulpturo" na ledeniku Aletsch za fotografiranje, in s tem \xc5\xbeelel opozoriti na globalno segrevanje in kr\xc4\x8denje svetovnih ledenikov. V \xc4\x8dasu fotografiranja je bila temperatura okoli 10 \xc2\xb0 C. 600 udele\xc5\xbeencev je na kr\xc4\x8denje ledenika pri\xc5\xa1lo prostovoljno (v sodelovanju z Greenpeacom), da bi svet izvedel o vplivu globalnega segrevanja na taljenje \xc5\xa1vicarskih ledenikov.'